ທີມແຣມສ໌ ເອົາຊະນະທີມ ເບັງໂກລສ໌ ໃນການແຂ່ງຂັນ ອາເມຣິກັນຟຸດບອລແຫ່ງຊາດ ຫຼື NFL Super Bowl
ທີມເບັງໂກລສ໌ ພຽງແຕ່ສາມາດນຳເອົາບານຜ່ານໄປເຖິງກາງສະໜາມ ໃນການບຸກຄັ້ງສຸດທ້າຍຂອງພວກເຂົາເຈົ້າ ກ່ອນທີ່ຈະເສຍບານໄປໃຫ້ທີມຝ່າຍຄູ່ຕໍ່ສູ້ ຈຶ່ງໄດ້ກໍ່ໃຫ້ເກີດການສະເຫຼີມສະຫຼອງ ໄຊຊະນະຂອງທີມແຣມສ໌ ຢູ່ນອກເສັ້ນສະໜາມກິລາ.
ທີມ ແຣມສ໌ ຂອງລອສແອນເຈີລິສ ໄດ້ບຸກຂຶ້ນມາໃນຊ່ວງເວລາສຸດທ້າຍ ເມື່ອແລງວັນອາທິດວານນີ້ ໂດຍການນຳເອົາບານຜ່ານເສັ້ນປະຕູຂອງທີມຄູ່ແຂ່ງໄດ້ ຄືຊິນຊິນນາຕີ ເບັງໂກລສ໌ ທີ່ເອີ້ນວ່າ ທັຈດາວ (touchdown) ພາຍໃນສອງນາທີສຸດທ້າຍ ຈຶ່ງໄດ້ຮັບຄະແນນຕື່ມເປັນ 23 ຕໍ່ 20 ໃນການແຂ່ງຂັນຊິງແຊ້ມອາເມຣິກັນຟຸດບອລແຫ່ງຊາດ ຫຼືທີ່ເອີ້ນກັນວ່າ Super Bowl ນັ້ນ ຫຼັງຈາກທີ່ມີຄະແນນນຳໜ້າ 13 ຕໍ່ 10 ເມື່ອຕອນເຄິ່ງທຳອິດ ທີມແຣມສ໌ ກໍໄດ້ນຳຫຼັງທີມເບັງໂກລສ໌ ຢ່າງໄວວາ ໃນເຄິ່ງທີສອງ ໂດຍຜູ້ຮັບບານຈາກທີມເບັງໂກລສ໌ ທ້າວທີ ຮິກກິນສ໌ (Tee Higgins) ສາມາດຮັບບານສົ່ງມາຈາກຜູ້ໂຍນບານ ຫຼືຄົວເຕີແບັກ ໄດ້ແລ້ວແລ່ນຜ່ານເຂົ້າເສັ້ນປະຕູຂອງຄູ່ຕໍ່ສູ້ ໄລຍະ 68 5 ແມັດ ຈຶ່ງໄດ້ touchdown ທີມຊິນຊິນນາຕີ ໄດ້ເຂົ້າສູ່ຊ່ວງເວລາທີ 4 ສຸດທ້າຍຂອງການແຂ່ງຂັນ ໂດຍມີຄະແນນນຳໜ້າ 20 ຕໍ່ 16 ແຕ່ບໍ່ສາມາດທຳຄະແນນຕື່ມ ທີ່ນຳໜ້າຢູ່ນັ້ນໄດ້ ເຫຼືອອີກພຽງ 6 ນາທີກວ່າໆໃນການແຂ່ງຂັນ ຄົວເຕີແບກຂອງທີມແຣມສ໌ ທ້າວແມດຕີວ ສແຕຟເຟີດ (Matthew Stafford) ນຳທີມຂອງລາວດ້ວຍແຜນຫລິ້ນເກມ 15 ຄັ້ງ ໂດຍໃຊ້ເວລາ 5 ນາທີ ເພື່ອນຳເອົາບານໄປ ໃຫ້ເຖິງເສັ້ນປະຕູຄູ່ຕໍ່ສູ້ ໄລຍະ 72 2 ແມັດ ແລະກໍໄດ້ສິ້ນສຸດເກມ ດ້ວຍການໂຍນບານ ໃຫ້ຜູ້ຮັບ ທ້າວຄຸມເບີ ຄັບປ໌ (Cooper Kupp) ເຂົ້າເສັ້ນໄຊ ຈາກໄລຍະ 0 9 ແມັດ ໄດ້ ທັຈດາວ ທີມເບັງໂກລສ໌ ພຽງແຕ່ສາມາດນຳເອົາບານຜ່ານໄປເຖິງກາງສະໜາມ ໃນການບຸກຄັ້ງສຸດທ້າຍຂອງພວກເຂົາເຈົ້າ ກ່ອນທີ່ຈະເສຍບານໄປໃຫ້ທີມຝ່າຍຄູ່ຕໍ່ສູ້ ຈຶ່ງໄດ້ກໍ່ໃຫ້ເກີດການສະເຫຼີມສະຫຼອງ ໄຊຊະນະຂອງທີມແຣມສ໌ ຢູ່ນອກເສັ້ນສະໜາມກິລາ ທ້າວຄັບປ໌ ໄດ້ຖືກສະເໜີຊື່ໃຫ້ເປັນນັກກິລາດີເດັ່ນທີ່ສຸດ ຂອງເກມການແຂ່ງຂັນ ໂດຍສິ້ນສຸດການແຂ່ງຂັນດ້ວຍການຮັບບາບໄດ້ 8 ເທື່ອ ໃນໄລຍະລວມທັງໝົດ 84 1 ແມັດ ແລະໄດ້ທັຈດາວ 2 ເທື່ອ ອ່ານຂ່າວນີ້ຕື່ມ ເປັນພາສາອັງກິດ